Povzetek revizijskega poročila  
Pravilnost financiranja volilne kampanje liste kandidatov Socialni demokrati za volitve poslancev iz Republike Slovenije v Evropski parlament v letu 2024

Računsko sodišče je izvedlo revizijo pravilnosti financiranja volilne kampanje liste kandidatov Socialni demokratiza volitve poslancev iz Republike Slovenije v Evropski parlament v letu 2024, ki jo je organizirala politična stranka Socialni demokrati.

Cilja revizije sta bila izrek mnenja o pravilnosti poslovanja in izrek mnenja o pravilnosti poročanja v skladu z Zakonom o volilni in referendumski kampanji.

Računsko sodišče je politični stranki Socialni demokrati izreklo pozitivno mnenje o pravilnosti poslovanja in pozitivno mnenje o pravilnosti poročanja v skladu z Zakonom o volilni in referendumski kampanji.

Ljubljana, 28. marca 2025